**ZAPISNIK 7. sestanka VO Gornja Branica, dne 12.3.2020 ob 20.30 uri.**

Prisotni: Anamarija Samec, Vid Sorta, Štefan Čehovin, Simon Štemberger, Bojan Žlebnik.

Dnevni red:

1. Dnevni red
2. Ureditev kanalov in izpustov
3. Čistilna akcija
4. razno

**Sklepi sprejeti na 7. sestanku VO Gornja Branica 12.3.2020:**

AD 1. Dnevni red je bil soglasno sprejet. Zapisnik 6. sestanka sprejet.

AD 2. Bojan Žlebnik popiše izpuste kanalov po zaselkih Dolanci, Čehovini, Kodreti. V vasi Dolanci je leta 1994 bil glede urejanja kanala podpisan sporazum z občino Komen z namenom ureditve odvodnjavanja na parceli št. Parc st. je 986 ko DolanciPozivamo občino Komen, da to odvodnjavanje dokončno uredi.

**Sklep:** - g. Žlebnik popiše izpuste kanalov po Dolancih, Kodretih in Čehovinih

* občino naprošamo, da se uredi odvodnjavanje v vasi Dolanci na parc.št. 986 k.o. Dolanci

AD 3. Na čistilni akciji konec februarja, smo očistili okolico zajetja nad vasjo Koboli. V prihodnje bomo sklicali sestanek z prebivalci zaselka Koboli in se dogovorili glede ureditve zajetja.

**Sklep:** - v prihodnje skličemo sestanek glede dokončne ureditve zajetja v Kobolih

AD 4. Ob urejanju vodovoda skozi vas Čehovini predlagamo, da se v sklopu polaganja končnega asfalta, le tega ne dviguje. Ponovno nas vaščani opozarjajo na pomen signalizacije živali na cesti. Približuje se sezona selitev živine med pašniki, zato naprošamo občino Komen, da posreduje pri urejanju postavitve ustrezne opozorilne signalizacije živina na cesti, ter naprošamo za posredovanje na direkciji za ceste pri urejanju prometne signalizacije skozi vas Čehovini in sicer postavitev ustrezne table, prednost iz nasprotne strani v najožjem delu zaselka, ter za postavitev ogledal v nepreglednih križiščih.

**Sklep:** - asfalta naj se pri ponovnem polaganju skozi vas Čehovini ne dviguje

* prosimo za postavitev tabel živina na cesti, ter prednost iz nasprotne smeri v vasi Čehovini, ter postavitev ogledal v nepreglednih križiščih

Zapisnikar: Anamarija Samec

Predsednik VO: Vid Sorta